ગુજરાત રાજય મહિલા આયોગ અને મહિલા સામખ્‍ય સંચાલિત અમરેલી જિલ્‍લા નારી અદાલત ઓફિસ ખાતે મહિલા સશકિતકરણ પંખવાડીયા અંતર્ગત મહિલા કાનુની દિવસની ઉજવણી કરવામાં આવી હતી આ તકે સમગ્ર જિલ્‍લામાંથી મોટી સંખ્‍યામાં મહિલાઓ ઉપસ્‍થિત રહયા હતા. જિલ્‍લા નારી અદાલતના જિલ્‍લા હેડ જસુબેન ભંડેરી દ્વારા મહિલાઓને સરકાર દ્વારા મળતી કાનુની સુવિદ્યા અને કાયદાકીય માહિતી આપી હતી તથા મહિલા વિકાસમાંથી મનીષાબેન ત્રિવેદી દ્વારા મહિલા સશકિતકરણની તથા મહિલાઓને લગતી હેલ્‍પલાઈન અને ટોલ ફ્રી નંબરોની વિગત આપી હતી. આ સમગ્ર કાર્યક્રમને સફળ બનાવવા નારી અદાલતના જિલ્‍લાના તમામ કોડીનેટર તથા એન.જી.ઓ.ના મહિલા અગ્રણી ઉપસ્‍થિત રહયા હતા.